ถ้ากินยา salazopyrin อยู่ สามารถกินเหล้าได้ไหมครับ ถ้าได้ต้องเว้นระยะห่างจากการกินยากี่ชั่วโมง
สวัสดีค่ะ ยา salazopyrin หรือชื่อสามัญว่ายา Sulfasalazine (ซัลฟาซาลาซีน) เป็นยาในกลุ่มยาซัลฟาที่มีกลไกการออกฤทธิ์โดยช่วยลดการอักเสบหรือบวมที่เกิดขึ้นในร่างกาย นำมาใช้รักษาโรคข้ออักเสบรูมาตอยด์ โรคลำไส้ใหญ่อักเสบเรื้อรังควรรับประทานยาพร้อมอาหารเพื่อลดผลข้างเคียงเรื่องการระคายเคืองกระเพาะอาหาร และควรรับประทานยาให้ตรงเวลา และดื่มน้ำตามมากๆ หากจำเป็นต้องได้รับยา วิตามิน อาหารเสริมอื่นๆ เช่นยา digoxin หรือ กรดโฟลิก (folic acid) อยู่ด้วย ควรแจ้งให้แพทย์ที่ดูแลทราบยังไม่ได้มีงานวิจัยใดที่กล่าวว่ายาตัวนี้มีผลต่อการดื่มแอลกอฮอล์อย่างรุนแรง แต่ควรหลีกเลี่ยงการดื่มแอลกฮอล์มากๆในช่วงนี้ไปก่อน และควรเว้นระยะห่างจากยาประมาณ 1-2 ชั่วโมง